De fossile øyenstikkerne skiller seg ikke vesentlig fra de moderne i utseende - de er middelsstore til store insekter med fire nokså like, store, membranøse vinger med mange årer og tydelig vingemerke, lang, tynn bakkropp der hannen har utviklet sekundære kjønnsorganer foran på bakkroppen, store fasettøyne og bitende munndeler, en thorax der undersiden er vridd forover, og piggete bein til å gripe byttedyr.